Piarko tarptautinis oro uostas
Piarko tarptautinis oro uostas (IATA kodas: POS, ICAO kodas: TTPP) – didžiausias oro uostas Trinidade ir Tobage, vienas iš dviejų šalies oro uostų. Oro uostas yra apie 25 km į rytus nuo šalies sostinės Port of Speino. Oro uostas turi vieną kilimo/tūpimo taką bei dvi nusileidimo aikšteles malūnsparniams. Šiame oro uoste įsikūrusi pagrindinė nacionalinių oro linijų Caribbean Airlines būstinė. 2010 m. oro uostas aptarnavo 2 504 469 keleivius.